تورکیه پرزیدنتی رجب طیب اردوغان، ایسلام آباد-ین نورخان هاوا لیمانیندا پاکیستان باش ناظیری نواز شریف، باش ناظیرین خاریجی سیاست مشاوری سرتاج عزیز، ساوونما ناظیری خاواژا محمد آسیف، پاکیستان پروتوکول باش مودیری صاحیب زاده احمد خان ، تورکیه‌نین ایسلام آباداکی سفیری صادق بابور گیرگین و حیات یولداشی آصلی گیرگین، تورکیه-نین کراچی باش کونسولو مراد مصطفی اونارت ایله ایسلام آباد سفیرلیگی‌نین امکداشلاری طرفین‌دن قارشیلاندی.
پرزیدنت اردوغان ایله حیات یولداشی امینه اردوغان، باش ناظیر معاوینی وئیسی کایناک، توغرول تورکش، تورکیه-‌نین باش قرارگاه رئیسی ژنرال هولوسی آکار، عائله و سوسیال سیاست‌لر ناظیری فاطما بتول سایان کایا، خاریجی ایشلر ناظیری مولود چاووش اوغلو، ،انرژی و طبیعی قایناق‌لار ناظیری برات آلبایراک ایله ایقتیصادیات ناظیری نیهات زیبکجی ده ایسلام آباد-ا گئتدی.
جمهور باشقانی رجب طیب اردوغان 2 گون داوام ائده‌جک سفرده همکاری ممنون حسین و باش ناظیر نواز شریف ایله بیر آرایا گله جک.
گؤروش‌لردن سونرا موختلیف ساحه‌لرده موقاویله‌لر ایمضا‌لانا‌جاق. داها سونرا اورتاق مطبوعات کنفرانسی کئچیریله‌جک.
اردوغان، تورک و پاکیستان شیرکت‌لری‌نین رهبرلری ایله ده بیر آرایا گله‌جک، میللی مجلیس و سنادا چیخیش ائده جک.
اردوغان، پایتاخت ایسلام آباد‌-داکی گوروش‌لردن سونرا لاهور شهرینه گئده‌جک.
